

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKO VIJEĆE**

KLASA: 350-02/20-01/01

URBROJ: 2133//1-06-20-8

U Netretiću, 25. veljače 2020.

Na temelju članka 86. Zakona o prostornom uređenju („Narodne novine“ broj 153/13, 65/17, 114/18, 39/19 i 98/19) i članka 28. Statuta Općine Netretić („Glasnik Općine Netretić” broj 03/13, 02/18 i 03/18) Općinsko vijeće Općine Netretić je na 20. redovnoj sjednici održanoj dana 25. veljače 2020. godine donijelo

# ODLUKU O IZRADI III. IZMJENA I DOPUNA PROSTORNOG PLANA UREĐENJA OPĆINE NETRETIĆ

### OPĆE ODREDBE

Članak

1. Donosi se Odluka o izradi III. Izmjena i dopuna Prostornog plana uređenja Općine Netretić („Glasnik Općine Netretić“ 09/19, pročišćeni tekst „Glasnik Općine Netretić“ 01/20) – u daljnjem tekstu: Odluka.

### PRAVNA OSNOVA ZA IZRADU I DONOŠENJE PROSTORNOG PLANA

Članak

1. Pravna osnova za izradu i donošenje III. izmjena i dopuna Prostornog plana uređenja Općine Netretić (u daljnjem tekstu: III. Izmjene Plana) su odredbe čl. 10., 11., 13., te čl. 75. do čl. 113. Zakona o prostornom uređenju (NN 153/13, 65/17, 114/18, 39/19 i 98/19) (u daljnjem tekstu: Zakon).

### RAZLOZI DONOŠENJA PROSTORNOG PLANA

Članak

1. Razlozi za donošenje III. Izmjena Plana su:
2. Usklađenje površina građevinskih područja naselja za potrebe provođenje programa demografske obnove na području Općine Netretić, naselja Brajakovo Brdo, Dubravci, Maletići, Novigrad na Dobri, Piščetke, Vinski Vrh i Vukova Gorica:

### OBUHVAT PROSTORNOG PLANA

Članak

1. Obuhvat III. Izmjena Plana je dio područja Općine Netretić, naselja Brajakovo Brdo, Dubravci, Maletići, Novigrad na Dobri, Piščetke, Vinski Vrh i Vukova Gorica.
2. III. Izmjene Plana iz prethodnog stavka obuhvaćaju samo grafičke prikaze, a prikazati će se u grafičkom dijelu na kartografskim prikazima 4.1 – 4.24 u mjerilu 1:5.000, a u skladu s važećim Pravilnikom o sadržaju prostornih planova.

### SAŽETA OCJENA STANJA U OBUHVATU PROSTORNOGPLANA

Članak

1. Prostor Općine Netretić proteklih godina se uređivao, štitio i razvijao temeljem smjernica, mjera i odredbi Prostornog plana uređenja Općine Netretić.
2. Nedavno donesenim II. Izmjenama i dopunama Prostornog plana Općine Netretić („Glasnik Općine Netretić“ 09/2019., pročišćeni tekst „Glasnik Općine Netretić“ 01/20) cjelokupan prostor Općine je detaljno sagledan i građevinska područja naselja su planski obrađena sukladno potrebama korisnika prostora.
3. Zbog potrebe demografske obnove u okviru pojedinih naselja na području Općine Netretić, a u sklopu nastojanja stambenog zbrinjavanja mladih obitelji i poticanja naseljavanja novog stanovništva na područje Općine, sukladno iskazanom interesu pristupa se ovim III. Izmjenama Plana.

### CILJEVI I PROGRAMSKA POLAZIŠTA PROSTORNOG PLANA

Članak

1. Cilj izrade III. Izmjena Plana je redefiniranje građevinskih područja naselja i njihovo usklađivanje sa potrebama demografske obnove i stambenog zbrinjavanja mladih obitelji, a sukladno iskazanom interesu korisnika prostora.
2. Programska polazišta izrade III. Izmjena Plana temelje se na usklađenju sa Strategijom prostornog razvoja RH (NN 106/17) i programima poticanja demografskog razvoja Karlovačke županije, koji teže zaustavljanju negativnih demografskih procesa te poboljšanju društvene infrastrukture.
3. Programska polazišta PPUO-a su osiguranje uvjeta za daljnji održivi razvoj Općine Netretić i osiguranje prostorno planskih uvjeta za iskorištavanje mjera koje se odnose na demografsku obnovu, gospodarski rast i održivi razvoj te stvaranje preduvjeta za rješavanje socijalnih prilika i podizanje životnog standarda stanovnika kroz organiziranu raspodjelu i uređenje građevinskog zemljišta sa ciljem podizanja njegove atraktivnosti.

### POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PROSTORNIH PLANOVA

Članak

1. Za izradu III. Izmjena Plana bit će korišteni podaci dostupni iz informacijskog sustava prostornog uređenja te podaci i dokumentacija koju dostavljaju javnopravna tijela iz svog djelokruga. Javnopravna tijela, ako je moguće, podatke i drugu dokumentaciju dostavljaju u digitalnom obliku te geokodirane (georeferencirane).
2. Odgovarajuće sektorske strategije, planove, studije i druge dokumente propisane posebnim zakonima dostavit će javnopravna tijela određena u članku 8. ove Odluke, svatko iz područja svog djelokruga.
3. Ukoliko se tijekom izrade III. Izmjena Plana ukaže potreba za posebnim stručnim podlogama od značaja za moguća specifična prostorno – planska rješenja, odnosno dodatnom dokumentacijom, one će biti izrađene, odnosno dokumentacija pribavljena od strane nositelja izrade te će se dostaviti stručnom izrađivaču prostornog plana.

### STRATEŠKA PROCJENA UTJECAJA NA OKOLIŠ

Članak

1. Sukladno zakonskoj regulativi, nositelj izrade će provesti postupak ocjene o potrebi strateške procjene utjecaja na okoliš III. Izmjena Plana.

### NAČIN PRIBAVLJANJA STRUČNIH RJEŠENJA PROSTORNOG PLANA

Članak

1. Stručni izrađivač neće izrađivati stručno rješenje III. Izmjena Plana već će izraditi Nacrt prijedloga III. Izmjena Plana, temeljem kojeg će Općinski načelnik utvrditi prijedlog III. Izmjena Plana za javnu raspravu.

### POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA, TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA

Članak

1. Utvrđuje se popis javnopravnih tijela određenih posebnim propisima koji u skladu s člankom 90. Zakona trebaju dati zahtjeve za izradu II. IiD PPUO-a iz područja svog djelokruga te sudjelovati u izradi II. IiD PPUO-a:

* Ministarstvo zaštite okoliša i prirode, Uprava za zaštitu prirode, Savska cesta 41/20, 10000 Zagreb;
* Ministarstvo kulture, Uprava za zaštitu kulturne baštine, Konzervatorski odjel u Karlovcu, Ambroza Vraniczanya 6/I, 47000 Karlovac;
* Ministarstvo obrane, Uprava za materijalne resurse, Sektor za nekretnine, zaštitu okoliša i graditeljstvo, Sarajevska cesta 7, 10000 Zagreb;
* Ministarstvo poljoprivrede, Ulica grada Vukovara 78, 10000 Zagreb;
* Državna uprava za zaštitu i spašavanje, Područni ured Karlovac, Dr. Vladka Mačeka 8, 47000 Karlovac;
* Hrvatska regulatorna agencija za mrežne djelatnosti (HAKOM), Roberta Frangeša Mihanovića 9, 10110 Zagreb;
* Javna ustanova Zavod za prostorno uređenje Karlovačke županije, Jurja Haulika 1, 47000 Karlovac;
* Javna ustanova NATURA VIVA za upravljanje zaštićenim dijelovima prirode na području Karlovačke županije, J.Križanića 30, 47000 Karlovac;
* Hrvatske vode, Ulica grada Vukovara 220, 10000 Zagreb;
* Hrvatske vode, Vodnogospodarski odjel srednja i donja Sava, VGI za mali sliv Kupa, Obala F. Račkog 10, 47000 Karlovac,
* Hrvatska ceste, Društvo za upravljanje, građenje i održavanje državnih cesta, Sektor za razvoj i strateško planiranje, Vončinina 3, 10000Zagreb;
* Hrvatske ceste, Sektor za održavanje i promet, Tehnička ispostava Karlovac, Banija 37, 47000 Karlovac;
* Županijska uprava za ceste Karlovačke županije, Banija bb, 47 000 Karlovac;
* Hrvatski Telekom d.d., Roberta Frangeša Mihanovića 9, 10 110 Zagreb;
* Odašiljači i veze d.o.o., Ulica grada Vukovara 269d, 10 000 Zagreb
* Hrvatski operator prijenosnog sustava d.o.o., Kupska 4, 10 000 Zagreb;
* HEP d.d., Ulica grada Vukovara 37, 10000 Zagreb;
* HEP – ODS d.o.o., Elektra Karlovac, dr. Vlatka Mačeka 44, 47 000 Karlovac;
* MONTCOGIM PLINARA d.o.o., DT Karlovac, dr. Vladka Mačeka 26A, 47 000 Karlovac;
* PLINACRO d.o.o., Savska cesta 88a, 10000 Zagreb;
* Hrvatske šume, Uprava šuma podružnica Karlovac, Put Davorina Trstenjaka 1, 47 000 Karlovac;
* Komunalno Duga Resa d.o.o., Kolodvorska 1, 47250 Duga Resa;
* Karlovačka županija, Upravni odjel za prostorno uređenje, građenje i zaštitu okoliša, Križanićeva 11, 47000 Karlovac;
* Karlovačka županija, Upravni odjel za gospodarstvo, komunalnu infrastrukturu, obnovu i energetiku, Haulikova 14, 47 000 Karlovac;
* mjesni odbori.

1. Javnopravna tijela iz prethodnog stavka:

* moraju dostaviti zahtjeve iz prethodnog stavka u roku 15 dana od zaprimanja ove Odluke s poziva za dostavu predmetnih zahtjeva; a ako ih ne dostave u tom roku, smatrat će se da ih nemaju;
* moraju u zahtjevima iz prethodnog stavka navesti odredbe propisa, sektorskih strategija, planova, studija i drugih dokumenata propisanih posebnim zakonima na kojima se temelje zahtjevi u obuhvatu III. Izmjena Plana; a ako to ne učine, nositelj izrade takve zahtjeve nije dužan uzeti u obzir, ali je to dužan posebno obrazložiti;
* ne mogu u zahtjevima iz prethodnog stavka postavljati uvjete, kojima bi se mijenjali ciljevi i/ili programska polazišta za izradu III. Izmjene Plana određeni ovom Odlukom;
* nemaju pravo na naknadu za dostavljene zahtjeve iz prethodnog stavka; a ako je moguće podatke i drugu dokumentaciju treba dostaviti u digitalnom obliku te geokodirane (georeferencirane).

### PLANIRANI ROK ZA IZRADU PROSTORNOGPLANA,ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PROSTORNOG PLANA TIJELA I OSOBA ODREĐENIH POSEBNIM PROPISIMA, AKO JE TAJ ROK, OVISNO O SLOŽENOSTI POJEDINOG PODRUČJA, DUŽI OD TRIDESET DANA

Članak

1. Nakon pribavljanja Zahtjeva za izradu III. Izmjena Plana iz članka 10. ove Odluke, izrada III. Izmjena Plana odvijat će se u sljedećim fazama i rokovima:

* 1. faza -- 30 dana
* izrada nacrta prijedloga III. Izmjena Plana iz Članka 9. ove Odluke;
* utvrđivanje prijedloga III. Izmjena Plana za javnu raspravu na temelju nacrta prijedloga III. Izmjena Plana od strane Općinskog načelnika Općine Netretić;
* 2. faza -- 7 dana
* izrada prijedloga III. Izmjena Plana (7 dana od utvrđivanja prijedloga III. Izmjena Plana);
* objava javne rasprave o prijedlogu III. Izmjena Plana u dnevnom tisku te na mrežnim stranicama Ministarstva graditeljstva i prostornog uređenja i Općine Netretić prije početka javne rasprave;
* dostava posebnih pisanih obavijesti o javnoj raspravi o prijedlogu III. Izmjena Plana javnopravnim tijelima iz članka 10. ove Odluke koja su dala ili trebala dati zahtjeve za izradu III. Izmjena Plana;
* 3. faza -- 15 dana - javna rasprava tj. javni uvid u prijedlog III. Izmjena Plana s javnim izlaganjem*;*
* 4. faza -- 15 dana od završetka javnog uvida - priprema izvješća o javnoj raspravi i objava istog na oglasnoj ploči i mrežnoj stranici Općine Netretić i u informacijskom sustavu;
* 5. faza -- 7 dana
* izrada nacrta konačnog prijedloga III. Izmjena Plana;
* utvrđivanje konačnog prijedloga III. Izmjena Plana od strane Općinskog načelnika Općine Netretić za upućivanje na donošenje;
* 6. faza -- 15 dana – dobivanje mišljenja od strane JU Zavod za prostorno uređenje Karlovačke županije na konačni prijedlog III. Izmjena Plana o usklađenosti s Prostornim planom Karlovačke Županije (ne pribavlja se ako je izrađivač Zavod).
* 7. faza -- dostava pisanih obavijesti sudionicima javne rasprave (i ponovnih javnih rasprava) s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi
* 8. faza -- izrada konačnog prijedloga III. Izmjena Plana (7 dana
* 9. faza -- 15 dana
* donošenje III. Izmjena Plana od strane Općinskog vijeća Općine Netretić;
* objava Odluke o donošenju III. Izmjena Plana u „Glasniku Općine Netretić“;
* tehničko dovršenje III. Izmjena Plana (7 dana od objave u „Glasniku Općine Netretić“);
* dostava III. Izmjena Plana Ministarstvu graditeljstva i prostornog uređenja i Javnoj ustanovi Zavodu za prostorno uređenje Karlovačke županije (15 dana od dana objave u „Glasniku Općine Netretić“).

1. Rokovi iz prethodnog Stavka ne uključuju vrijeme potrebno za:

* utvrđivanje Prijedloga III. Izmjena Plana za javnu raspravu na temelju nacrta Prijedloga III. Izmjena Plana od strane Općinskog načelnika Općine Netretić;
* objavu javne rasprave o Prijedlogu III. Izmjena Plana u dnevnom tisku te na mrežnim stranicama Ministarstva graditeljstva i prostornog uređenja i Općine Netretić prije početka javne rasprave;
* dostavu posebnih pisanih obavijesti o javnoj raspravi o Prijedlogu III. Izmjena Plana javnopravnim tijelima iz članka 10. ove Odluke koja su dala ili trebala dati zahtjeve za izradu III. Izmjena Plana;
* mogući cjelokupan postupak ponovne javne rasprave o izmijenjenom Prijedlogu III. Izmjena Plana;
* utvrđivanje konačnog Prijedloga III. Izmjena Plana od strane Općinskog načelnika Općine Netretić;
* dostavu pisanih obavijesti sudionicima javne rasprave (i ponovnih javnih rasprava) s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi;
* postupak donošenja III. Izmjena Plana od strane Općinskog vijeća Općine Netretić;
* vrijeme do objave Odluke o donošenju III. Izmjena Plana u „Glasniku Općine Netretić“.

1. Postupak ponovne javne rasprave se provodi po potrebi, najviše tri puta, nakon čega se donosi nova Odluka o izradi Izmjene Plana i provodi novi postupak izrade.

### IZVORI FINANCIRANJA IZRADE PROSTORNOGPLANA

Članak

1. Sredstva za izradu III. Izmjena Plana bit će osigurana iz proračuna Općine Netretić.

### ODLUKA O DRUGIM PITANJIMA ZNAČAJNIM ZA IZRADU NACRTA PROSTORNOG PLANA

Članak

1. Do donošenja III. Izmjena Plana dopušteno je izdavanje akata za zahvate u prostoru u skladu sa Zakonom.

### ZAVRŠNE ODREDBE

Članak

1. Temeljem čl. 81. st. 2. Zakona, nositelj izrade III. Izmjena Plana je Jedinstveni upravni odjel Općine Netretić.
2. Nositelj izrade III. Izmjena Plana treba jedan primjerak ove Odluke dostaviti:

* javnopravnim tijelima iz članka 10. ove Odluke uz poziv da u roku 15 dana dostave zahtjeve za izradu III. Izmjena Plana;
* Zavodu za prostorni razvoj Ministarstva graditeljstva i prostornog uređenja.

1. Temeljem članka 88. Zakona nositelj izrade III. Izmjena Plana treba o izradi istog obavijestiti:

* javnost na mrežnoj stranici Općine Netretić i kroz informacijski sustav putem Zavoda za prostorni razvoj Ministarstva;
* susjedne gradove i općine pisanim putem.

Članak

1. U skladu sa člankom 133. Zakona, u roku od 30 dana od stupanja na snagu Odluke o donošenju III. Izmjena Plana objaviti će se pročišćeni tekst odredbi za provedbu i grafičkog dijela nakon III. Izmjena Plana elektroničkom i analognom obliku.

Članak

1. Odluka o izradi III. Izmjena Plana objavit će se u „Glasniku Općine Netretić“.

Članak

1. Ova Odluka stupa na snagu osmog dana od dana objave u „Glasniku Općine Netretić“.

|  |  |
| --- | --- |
| DOSTAVITI:   1. Ministarstvo graditeljstva i prostornoga uređenja, Ulica Republike Austrije 20, Zagreb, 2. Ministarstvo graditeljstva i prostornoga uređenja, Zavod za prostorni razvoj, Ulica Republike Austrije 20, Zagreb, 3. Javnopravnim tijelima, 4. Grad Karlovac, Banjavčićeva 9, Karlovac, 5. Grad Ozalj, Kurilovac 1, Ozalj, 6. Grad Duga Resa, Trg sv. Jurja 1, Duga Resa, 7. Općina Ribnik, Ribnik 4/a, Karlovac, 8. Općina Bosiljevo, Bosiljevo 14, Bosiljevo, 9. Općina Žakanje, Žakanje 58, Žakanje 10. Općina Generalski Stol, Generalski Stol 32, Generalski Stol, 11. Općinski načelnik, ovdje, 12. Pročelnica JUO, ovdje, 13. Dokumentacija, ovdje, 14. Za objavu, ovdje, 15. PISMOHRANA.- | **PREDSJEDNIK OPĆINSKOG VIJEĆA:**  **Tomislav Frketić** |